open-index/open-wikipedia-markdown huggingface dataset:
LASIK

**LASIK**, som er akronym for **LA**serassistert in '''S'''itu '''K'''eratomileusis, er et kirurgisk inngrep på øyets hornhinne for å korrigere synsfeil. Inngrepet utføres ved hjelp av en såkalt excimer laser.  Ved hjelp av denne fjerner oftalmologen (øyenlegen) et ytterst tynt lag av vev fra hornhinnen, typisk noen titalls mikrometer tykt, slik at krummingen på hornhinnen endres. Målet med operasjonen er at pasienten skal oppnå godt syn uten å måtte bruke briller eller kontaktlinser. Denne metoden for synskorrigerende kirurgi ble lenge foretrukket fremfor andre metoder som PRK og LASEK, ettersom den medfører noe mindre ubehag for pasienten de første dagene etter operasjonen, og en raskere rekonvalesens. Imidlertid har forskjellige typer overflatebehandlinger, som cTEN, PRK og LASEK, de siste årene økt i popularitet, hovedsakelig på grunn av en betydelig mindre risiko for komplikasjoner under og etter operasjonen sammenliknet med LASIK.

Den nyeste varianten av overflatebehandling kalles cTEN ("customized, transepithelial, no touch laser treatment"), og er den eneste formen for laserbehandling som utføres uten at man behøver å berøre øyet med instrumenter. Universitetssykehusene i Norge benytter denne formen for laserbehandling.

Resultatmessig er det lite som skiller behandlingsmetodene, men man kan påregne noe bedre presisjon og dermed også noe bedre synskvalitet etter behandling med de nyeste metodene. Denne forskjellen merkes best i situasjoner med lite lys.

LASIK har også mulige komplikasjoner slik som mulig utvikling av keratokonus ved bruk av LASIK på øyne hvor hornhinnen er tynn. Tørre øyne i lengre perioder, infeksjoner og lys i mørket vil kunne få en slags "lysekrans". Dette er vanlige bivirkninger som følge av en LASIK-behandling.

## Referanser
Blackmore

**Blackmore** er en landsby i Essex, England. Den ligger på landsbygden omtrentlig 5 km øst for Chipping Ongar og 7 km nord for Brentwood. Landsbyen er det verdslige sognet Blackmore, Hook End and Wyatts Green i distriktet (*borough*) Brentwood og i valgdistriktet for parlamentet Brentwood & Ongar. I henhold til folketellingen i 2011 har landsbyen og sognet en befolkning på 3040 innbyggere.

## Historie
Henry Fitzroy, Henrik VIIIs utenomekteskapelige sønn med Elizabeth Blount, ble født i Blackmore. Kongen bygde en kirke der, som har et av de siste bevarte klokketårn i tre i England. 

Blackmore har blitt kåret til den best bevarte landsbyen i England i en årlig konkurranse, for 1982, 1984, 1997, 1998, 1999, 2001, og 2003, og beste landsby i Essex for 1997. Årsaken er de mange bygninger fra 1400- og 1500-tallet som blant annet Bull Inn, et tradisjonelt hus i bindingsverk typisk for Essex, og Fingreth Hall i nord i sognet hvor finansministeren Walter Mildmay bodde i elisabethansk tid.

## Referanser


## Eksterne lenker

* Blackmore Sports and Social Club
* Blackmore Primary School
* Infield Football Club
Avebury

**Avebury** er en neolittisk steinsetting i det engelske grevskapet Wiltshire, og omslutter landsbyen Avebury i Wiltshire i sørvestlige England.. Det er en av de største slike oldtidsminner i Europa, og antas være laget for om lag 5000 år siden i bondesteinalderen. Steinringen i Avebury er stort sett samtidig med Stonehenge. Det består av tre omfangsrike steinsirkler som går rundt landsbyen  Avebury og er en av de største megalittiske steinsirkler i verden. Den er en stor turistattraksjon og et sted av religiøs betydning til samtidige hedninger. Området eies og forvaltes av National Trust.

Monumentet, av en type som kalles *henge* på engelsk (se Stonehenge) som viser til monumentale sirkler av stein eller stående tømmerstokker, ble bygget i løpet av en periode på flere hundre år en gang på 3000-tallet f.Kr. Det består av en stor voll med en ytre steinsirkel og to adskilte, mindre steinsirkler beliggende på innsiden av monumentet. Den opprinnelige hensikten er ukjent, skjønt arkeologer har foreslått at det sannsynligvis ble benyttet til former for ritualer eller seremonier. Steinsirklene ved Avebury var i seg selv en del av et større forhistorisk landskap som inneholdt flere eldre monumenter i nærheten, blant annet West Kennet Long Barrow og Silbury Hill.

Ved jernalderen hadde stedet i all hovedsak blitt forlatt, skjønt det er en del hentydninger til menneskelig aktivitet under romersk Britannia. I løpet av tidlig middelalder begynte en landsby å utvikle seg rundt monumentet som til sist strakte seg inn i den. I senmiddelalderen og i tidlig moderne tid begynte lokalbefolkningen å ødelegge mange av de stående megalittsteinene rundt monumentet, både av religiøs ignoranse og for praktiske grunner. Oldtidsforskerne John Aubrey og William Stukeley fikk derimot interesse for monumentet i løpet av 1600-tallet, nedtegnet mye av stedet før det ble helt ødelagt. Arkeologiske undersøkelser begynte på 1900-tallet, ledet hovedsakelig av Alexander Keiller, som førte tilsyn av et prosjekt som rekonstruerte mye av monumentet.

## Bilder

ASC_7_db.jpg|Deler av den ytre sirkelen
Avebury Ring - geograph.org.uk - 31192.jpg|Andre deler av sirkel
ASC 10 db.jpg|Del av den ytre vollen


## Se også
* Wessex-kulturen

## Referanser
DBD

**DBD** kan referere til:
* *[[Dead by Daylight]]*, et overlevelsesskrekkvideospill utgitt i 2016
* Demokratische Bauernpartei Deutschlands, et blokkparti i Den tyske demokratiske republikk
* Perl DBI (*database interface*), et brukergrensesnitt mot databaser for Perl
Hippogriff

**Hippogriff** er et legendarisk vesen, sannsynligvis en mellomting mellom en griff og en hoppe (hunkjønn hest). Hippogriffen har hodet, vingene og klørene til en ørn, bakkroppen til en hest. Ordtaket «å bedekke hopper med griffer» ble tidligere brukt for å forklare hvor umulig noe var. Ifølge gammel tradisjon er hippogriffen et symbol på kjærlighet fordi dens foreldre, hoppa og griffen, er fiender fra naturens side.

## Referanser
The Battle of Los Angeles

***The Battle of Los Angeles*** er Rage Against the Machine sitt tredje studioalbum. Det ble gitt ut den 2. november 1999. Albumet debuterte på 1.-plass på Billboardlisten. Magasinet *[[Rolling Stone]]* karakteriserte det som blant de beste album i 1999, da som det fjerde beste, og i *SPIN Magazine*s liste over de beste albumene mellom 1985 og 2005 var *The Battle of Los Angeles* på 51.-plass av totalt 100 album.

Sangen «Calm Like a Bomb» var også med i filmen *[[Matrix Reloaded]]* og «Guerrilla Radio» var med i spillet Tony Hawks Pro Skater 2. Mange av sangene på platen har tekster fra romanen Nineteen Eighty-Four av George Orwell. Sanger som «Testify», «Sleep Now in the Fire», «Voice of the Voiceless» er inspirert av  boken.

Sangen «Guerrilla Radio» vant en Grammy Award for Best Hard Rock Performance i 2001.

## Sporliste
#«Testify» – 3:30
#«Guerrilla Radio» – 3:26
#«Calm Like a Bomb» – 4:59
#«Mic Check» – 3:33
#«Sleep Now in the Fire» – 3:25
#«Born of a Broken Man» – 4:41
#«Born as Ghosts» – 3:22
#«Maria» – 3:48
#«Voice of the Voiceless» – 2:31
#«New Millennium Homes» – 3:45
#«Ashes in the Fall» – 4:36
#«War Within a Breath» – 3:36
#«No Shelter» – 4:06 (bonusspor i Europa og Oseania).
 
## Singler
* «No Shelter»
* «Guerrilla Radio»
* «Testify»
* «Sleep Now in the Fire»
* «Calm Like a Bomb»

## Referanser


## Eksterne lenker
*
Fangstinnretning

**Fangstinnretning** er en samlebetegnelse for andre faste fangstanlegg enn fangstgrop og fangstgrav. I denne kategorien finnes for eksempel ulike fangstbåser, som bjørnebås, gaupebås og revebås, men også bjørnegildre (en selvskuddsinnretning), ulvestue, dyresaks og snare med mer, men også ulike typer fiskeredskaper og redskaper til fangst av marine pattedyr er fangstinnretninger.
Kolofon forlag

**Kolofon Forlag AS** er et norsk forlag for forfattere som vil gi ut sine bøker selv, og er Norges største i sitt slag. Forlaget ble startet i 1999. Hvert år utgis mellom 150 og 200 boktitler. 2 500 forfattere har hittill publisert sine bøker via Kolofon Forlag, som eies av forlagssjef Widar Løw Trondsen. Hovedkontoret ligger i Oslo. Forlaget har tre avdelingskontorer: I Power House i Trondheim, på Amfi Moa Syd i Ålesund og i Artillerigården i Gamlebyen, Fredrikstad.

Kolofon tilbyr hjelp til publisering, distribusjon og markedsføring. Forlaget gir utgivelsene ISBN, leverer plikteksemplarer, registrerer boken i bokhandlernes database, og hjelper til med verktøy for markedsføring og PR. I samarbeid med Fabeltjenester AS produseres videobokbad og podkaster som distribueres på forlagets egen YouTube-kanal og på strømmetjenestene Spotify, Apple Podcast, Google Podcast og Deezer.  

## Referanser


## Eksterne lenker
* 
* Kolofon YouTube
* Kolofon Bokbad Spotify
* Kolofon Bokbad Apple Podcast 
* Kolofon Bokbad Google Podcast
* Kolofon Bokbad Deezer
Fangstanlegg

**Fangstanlegg** er en samlebetegnelse på spor etter en utbredt og svært gammel jaktmetode. I lavlandet består disse anleggene hovedsakelig av gravde groper og ledegjerder. Gropene kalles fangstgroper og finnes i hovedsak i skogsområder hvor de ble brukt til fangst av villrein og elg. Konstruksjoner for fangst av ulv og brunbjørn kalles fangstinnretninger. I snaufjellet består anleggene av tørrmurte steinkonstruksjoner som for eksempel bogastelle og ledegjerder. Det finnes også kasseformede, tørrmurte anlegg til fangst av villrein. Disse kalles *fangstgraver*. Kasseformede steinkonstruksjoner ble også brukt til jakt på jerv.

## Se også
* Fangstbås
* Felle
Campbeltown

**Campbeltown** (skotsk-gælisk: *Ceann Loch Chille Chiarain* eller *Ceann Locha*) er en by og tidligere kongelig burgh i distriktet Argyll and Bute, Skottland. Den ligger ved bukten Campbeltown Loch helt sør på Kintyre-halvøya. Campbeltown ble et viktig senter for whisky og som en travel fiskehavn. Også tekstilindustri og turisme er en viktig næring for byen. For 2020 er befolkningen beregnet til 4 500 innbyggere, en svak nedgang fra tidligere år.

## Historie

Steinalderbønder fra neolittisk tid (4000 f.Kr.) som har etterlatt stående steiner og gravmonumenter som ligger rundt landskapet. Flintsteiner og andre steinaldergjenstander er utstilt på Campbeltown-museet i Burnet-bygningen.

Fra og med 500-tallet e.Kr. kom irske misjonærer. Det er antatt at sankt Kieran eller Ciarán av Saigir er antatt å være den som opprettet en religiøs plass på stedet hvor Campbeltown er lokalisert, noe det tidligere gæliske stedsnavnet indikere:  Ceann Loch Cille Chiarain i betydningen «odden av innsjøen ved kirken i Ciarán». Kinlochkilkerran er en anglisering av det gælisk navnet. Helgenens navn minnes flere steder i byen tilknyttet katolsk tro, eksempelvis som navn på en barneskole og på et kapell.

Kinlochkilkerran omdøpt på 1600-tallet til Campbell's Town etter at Archibald Campbell, 9. jarl av Argyll ble tildelt stedet i 1667, Campbeltowns rådhus sto ferdig i 1760.

I 1609 ble Archibald Campbell instruert i å opprette en burgh som kunne bli bebodd av menn fra Lavlandet. Med sin naturlige havn var det som da het Lochhead perfekt lokalisert. I 1700 ble stedet forfremmet til en kongelig burgh for å «forbedre næring og handelen» i Kintyre. Fiske av sild ble viktig for stedets økonomi på 1700- og tidlig på 1800-tallet. I henhold til en rapport fra 1770 hadde Campbeltown gått fra å være «en mindre fiskelandsby til dagens blomstrende tilstand». Havnen var hektisk med opptil 260 store fiskebåter hver dag. Mellom 1750 og 1786 hadde folketallet nær doblet seg til over 7000.

Den første lisensen til å destillere *acqua vitae* ble bevilget i 1609, men det var først tidlig på 1800-tallet at framstilling av whisky virkelig tok seg opp med over 30 destillerier. Campbeltown framsto som «Skottlands hovedstad for whisky».

## Whisky
Campbeltown er ett av fem områder i Skottland som er kategorisert som en særskilt produserende region av maltwhisky, og spesielt single malt. På et tidspunkt hadde den over 30 destillerier. Et fokus på kvantitet fremfor kvalitet, og kombinasjonen av forbud og den store depresjonen i USA, førte imidlertid til at de fleste destillerier gikk ut av drift. I dag er det bare tre aktive destillerier igjen i Campbeltown: Glen Scotia, Glengyle og Springbank.

Campbeltown er en «beskyttet lokalitet» for destillering av Scotch Whisky under Storbritannias Scotch Whisky Regulations 2009. Folkevisen med tittelen «Campbeltown Loch, I wish you were whisky» er basert på byens historie i denne bransjen.

## Gallery

## Referanser


## Eksterne lenker

*Come to Campbeltown
*Campbeltowns offisielle infonettsted
*Mull Of Kintyre Music Festival
*Kintyre Songwriters Festival
Skylab

**Skylab** var den første amerikanske romstasjonen. Den ble skutt opp i ett stykke den 14. mai 1973. 

Stasjonen var rundt tre ganger større enn Saljut og var egentlig et ombygget 3. trinn fra Saturn 5-raketten, som ble brukt til å skyte opp Apollo-romskipene til Månen. Den fikk besøk av totalt ni astronauter, som ble skutt opp med tre romskip, der en brukte kommandomodulen fra Apollo-programmet. Skylab styrtet ned over Australia og Indiahavet 11. juli 1979.

## Romferder knyttet til Skylab

I tillegg var det en planlagt romferd:
*Skylab Rescue

## Eksterne lenker
* 
* ''SKYLAB: A CHRONOLOGY'' by Roland W. Newkirk and Ivan D. Ertel with Courtney G. Brooks (NASA SP-4011 1977)
* SP-402 A New Sun: The Solar Results from Skylab
* Skylab Mission Evaluation – NASA report (PDF format)
* Skylab Reactivation Mission Report 1980 – NASA report (PDF format)
* Skylab Our First Space Station – NASA report (PDF format)
* Skylab Restoration Project
* Skylab Orbit Video of Skylab orbitting Earth as Skylab Mission 2 approaches it
Another Phase

***Another Phase*** er Maria Menas debutalbum og utkom i 2002.

I et intervju har hun fortalt at albumet handler om hennes tid på skolen og om det å ikke passe inn. «Jeg passer ikke inn noen steder, og jeg har begynt å omfavne det. Jeg liker det fordi jeg er rar (...) Jeg tror alle kunstnere har vanskeligheter med å tilpasse seg samfunnet...»

*Another Phase*, som solgte til platina i Norge, ble etterfulgt av en konsertturne, opptredener på TV og tre Spellemannsnominasjoner.

## Sporliste

# «Free»
# «Blame It on Me»
# «My Lullaby»
# «Sleep to Dream»
# «Monday Morning»
# «Pale People»
# «They Smoke a Lot»
# «Crowded Train»
# «Bye Bye»
# «Ugly»
# «Those Who Caved In»
# «Batter Than Nothing»

## Eksterne lenker
*
Auli

**Auli** (også kalt **Aulifeltet**) er et tettsted i Nes kommune i Akershus. Tettstedet har totalt  innbyggere per 1. januar , og ligger øst for Glomma. Rånåsfoss var tidligere eget tettsted, men er vokst sammen med Aulifeltet.

## Om stedet

### Næringsliv
Auli senter ligger nederst ved Aulifeltet, med post i butikk, gatekjøkken, apotek, frisør og butikker.

Auli består også av en rekke gårder, blant annet Grøndal gård og Auli Vestre.
### Samferdsel
Auli stasjon ligger like ved Auli senter.

### Kirke
Auli kirke ble innviet i 1907.

### Natur
Aulifeltet ligger i et skrånende landskap med utsikt over store deler av Nes. I skogen bak Aulifeltet ligger Svarstadtjernet, med bademuligheter og turområder.

### Skole
Auli skole er en barneskole med rundt 270 elever fordelt på 7 trinn. Skoleanlegget består av fire bygninger: «Firkanten» for 1. – 4. klasse, «Åttekanten» for 5. – 7. klasse, administrasjonsbygg for lærere, og et bygg med gymsal og helsestasjon.

### Fritidstilbud
Like ved Auli skole ligger et nærmiljøanlegg. I 2023 ble det bygget et treningssenter med hall like ved anlegget. Mot toppen av Aulifeltet ligger en kunstgressbane og en treningspark. 

## Referanser
Mellow

***Mellow*** er et musikkalbum utgitt av artisten Maria Mena. Det er hennes andre studioalbum og ble utgitt to år etter hennes debut med *[[Another Phase]]*.

## Sporliste
# «What's Another Day»
# «Just a Little Bit»
# «You're the Only One»
# «Come in over Me»
# «Patience»
# «Take You With Me»
# «Shadow»
# «Lose Control»
# «So Sweet» (med Thomas Dybdahl)
# «Your Glasses»
# «Sorry»
# «A Few Small Bruises»

## Kilder
* 

## Eksterne lenker
*
Inveraray Castle

**Inveraray Castle** er et slott utenfor Inveraray vest i Skottland. Det ble bygget i fransk château-stil i 1740-årene. Slottet er fortsatt hjem til hertugen av Argyll.
Slottet har vakre interiører fra 1700-tallet, og er fullt av våpen, portretter og annen kunst. 

Inveraray Castle har vært skadet av brann to ganger, i 1877 og 1975. Flere kunstskatter gikk tapt i disse brannene. Slottet er åpent for besøkende.

## Referanser


## Eksterne lenker
*
Nominativ

**Nominativ** er en grammatisk kasus. Det sentrale bruksområdet til nominativ er å skille subjektet fra objektet i setningen. I språk med små kasussystem (for eksempel bare nominativ og akkusativ) blir nominativ brukt til å markere subjektet og subjektspredikativet, og akkusativ blir brukt til de fleste andre syntaktiske funksjoner.

## Nominativ i norsk
I norsk har nominativ kasusdistinksjon blant annet i pronomen, der nominativformer er *jeg*, *du*, *vi*, *de*, i motsetning til akkusativformene *meg*, *deg*, *oss*, *dem*.

## Kilder
* «nominativ», fra *[[Store norske leksikon]]*
Viadukt

**Viadukt** (fra latin; *via*, «vei» og *ducere*, «å føre»; etter akvedukten) er brukonstruksjon som bærer over andre kryssende hindringer, som veier, jernbanelinjer, og dalsøkk. 

Det er vanskelig å definere noen konkret forskjell mellom viadukter og bruer, men tradisjonelt kalles konstruksjoner som bærer over større elver eller fjorder ofte bruer. Antikkens romere benyttet ikke begrepet «viadukt»; det er en moderne avledning fra en analogi med akvedukt. Som de antikke romerske akvedukter består mange tidlige viadukter av en rekke buer av ofte samme lengde. Begrepet viadukt brukes sjelden om slike konstruksjoner i Norge, mens det er vanlig sørover i Europa.

## Se også
* Akvedukt

## Referanser




## Eksterne lenker
*
Athelas

**Athelas** er en fiktiv helbredelsesurt fra J.R.R. Tolkiens verden Midgard, og den er også kjent som **Kongekløver** eller **Asëa Aranion**.

Den kom først til Midgard med Númenoreanere, men på slutten av det tredje tidevervet var kjennskapen til dens legende egenskaper glemt av alle unntatt *Nordens [[Dúnedain]]*. Ifølge folkesagn i Gondor er den spesielt effektfull hvis bladene knuses av kongens hender. Den ble brukt av Aragorn, da han i all hemmelighet gikk inn i Minas Tirith før hans tilbakekomst som konge av Gondor for å lege de av de sårede som hadde fått noe av svartpusten i seg, og siden disse alle ble friske bedret denne handlingen hans rykte og mulighet for å kreve tilbake sin rettmessige plass som konge.

Athelas ble også brukt av Huan og Lúthien for å helbrede den skadde Beren (tidlig i diktet *[[The Lay of Leithian]]*). Dette motsir det faktum at det i *[[Ringenes herre]]* sies at planten ble brakt til Midgard av Númenoreanerne, så dette ble enten endret i de senere formene av legendariet, eller så vokste athelas i Beleriand før det sank i havet og ble dermed brakt *tilbake* til Midgard av Númenoreanerne i det andre tidevervet.
U.S. Army Materiel Command

**U.S. Army Materiel Command** (**AMC**) er en overkommando i den amerikanske hæren med ansvar for materiell og forsyninger. Virksomheten består i innkjøp, vedlikehold, forskning og materiellutvikling, logistikk og forsyning.

:*If a soldier shoots it, drives it, flies it, wears it, or eats it, AMC provides it.*

AMC driver hærens forsknings-, utviklings- og ingeniørsentra, hærens forskningslaboratorium, og hærens depoter, arsenaler og ammunisjonsfabrikker, og vedlikeholder hærens utplasserte forsyninger, både på land og til sjøs. Kommandoen har også ansvar for alle forsvarsdepartementets kjemiske våpenlagre.

AMC har omkring 50&nbsp;000 ansatte og hovedkvarter på Fort Belvoir i Virginia.

## Eksterne lenker
* 
* Informasjon fra GlobalSecurity.org
White Turns Blue

***White Turns Blue*** er et musikkalbum av artisten Maria Mena, utgitt i 2004. Albumet inneholder spor fra Menas første to album, *[[Another Phase]]* og *[[Mellow]]*, og ble spesielt laget for utgivelse i USA.

## Sporliste
# «You're the Only One» – 2:44 
# «Fragile (Free)» – 4:00 
# «Just a Little Bit» – 3:56 
# «Blame It on Me» – 3:41 
# «My Lullaby» – 2:58 
# «Take You With Me» – 3:00 
# «What's Another Day» – 2:57 
# «Lose Control» – 2:41 
# «Shadow» – 3:40 
# «Your Glasses» – 4:02 
# «Sorry» – 2:52 
# «A Few Small Bruises» – 3:55 
# «You're the Only One» (akustisk versjon) (*) – 2:46
# «Sleep to Dream» (*) – 3:58
(*) – bonusspor

## Eksterne lenker
*
João Gilberto

**João Gilberto Prado Pereira de Oliveira** (født  10. juni 1931 i Juazeiro i Bahia i Brasil, død 6. juli 2019) var en brasiliansk sanger og gitarist som var med å starte musikkstilen bossanova. Gilberto ble kalt bossanovaens far.

## Karriere
Hans første utgivelse var EP-en *Quando Você Recordar/Amar é Bom* fra 1950 med vokalkvintetten *Garotos da Lua* (Måneguttene) i Rio de Janeiro, men Gilberto kom ofte for sent og ble kastet ut av gruppen. Gilberto brukte mye marihuana og ble deprimert. I 1955 flyttet han til Porto Alegre der han jobbet som hotellmusikant i omtrent et år. Han bodde deretter en tid hos sin søster og hennes mann, hvor han utviklet sin egen måte å synge på. Søsteren var bekymret for hans mentale helse og sendte ham tilbake til foreldrene i Rio de Janeiro. Der skrev han «Bim-Bom» før foreldrene sendte ham på avrusning.

Etter et kort opphold ble han rusfri og traff en bekjent, Antonio Carlos Jobim (Tom Jobim), som arbeidet som komponist og musiker hos plateselskapet Odeon. Jobim utgav i 1958 en singel med sin egen «Chega de Saudade» («No more blues») sunget av Gilberto, og Gilbertos «Bim-Bom» var på b-siden. Singelen var ingen hit, men ble gradvis mer populær, og stilen ble kalt en «ny hump» – «bossa nova».  Året efter giftet han seg med Astrud Gilberto.

Gitaristen Charlie Byrd oppdaget Gilbertos musikk, og sammen med Stan Getz laget han platen *Jazz Samba* som ble en suksess. Ekteparet Gilberto flyttet til USA i 1962 og startet et samarbeid med Getz. I 1964 utga de «Jenta fra Ipanema», skrevet av Tom Jobim, sammen med Stan Getz. João sang på portugisisk mens Astrud sang på engelsk. Den ble en stor hit og de vant Grammy foran Beatles' «A Hard Days' Night». Året etter ble det skilsmisse og Astrud ble sammen med Getz en tid.  

Gilberto utga et titall plater. I 2017 ble han utnevnt til æresdoktor ved Columbia University i New York City.

## Personlig
João Gilberto giftet seg med Astrud Evangelina Weinert i 1959. De fikk en sønn João Marcelo Gilberto (1960–) som ble bossabassist og musikkprodusent sammen med moren. 

Gilberto giftet seg med bossasangeren Miúcha (1937–2018), søster av bossasanger Chico Buarque (1944–) i 1965. Sammen fikk de Bebel Gilberto som ble Grammy-nominert bossasanger  (1966–).

Gilberto flyttet tilbake til Brasil i 1980, og fortsatte å spille og gi ut plater hele livet.

Gilberto døde hjemme, etter en tid med sykdom, 6. juli 2019.

## Referanser


## Eksterne lenker
* 
* 
* 
* 
* Daniella Thompson, *[http://daniellathompson.com/Texts/Brazzil/Plain_Joao.htm Plain João. The Man Who Invented Bossa Nova.]*, 1998
* The Brazilian Sound: Brasiliansk musikk & kulturside 
* Allmusic
Branngrav

**Branngrav** er en relativt vanlig funnkategori i nordisk arkeologi. Den døde ble kremert enten i et bål som siden ble tildekket, eller så ble asken og restene av den døde plassert – med eller uten urne – i en grav. Gravgaver ble som regel brent med kroppen, men ble enkelte ganger lagt ned i graven etter kremeringen.

Tradisjonelt har skikken med branngraver blitt regnet som kjennetegnet for overgangen mellom eldre og yngre bronsealder, det vil si omkring 1100 f.Kr. Nyere forskning viser imidlertid at man begynte å kremere de døde noe før dette. Noen av de eldste branngravene i Norge er fra de store gravfeltene i Østfold; Hunnfeltene i Fredrikstad og Opstadfeltet i Sarpsborg.

## Se også
* Gravhaug

## Referanser
Fusjonsreaktor

En **fusjonsreaktor** er en reaktor som skaper energi ved hjelp av kontrollert kjernefysisk fusjon som blir overført til en annen energi for videre bruk. I en fusjonsreaktor skal man kunne utnytte mer av den frigjorte energien enn det som trengs for å holde prosessen i gang.

Det finnes hovedsakelig to typer fusjonsreaktorer; tokamaker og stelleratorer.

Det eksisterer i dag ingen fusjonsreaktorer med netto energiutbytte, selv om prinsippet har vært studert i en årrekke. Reaktorer for kommersiell energiproduksjon ligger 30 til 50 år fram i tid etter dagens utvikling.

En rekke fusjonsreaktorer for forskningsformål er i drift eller under planlegging. Mange av disse er av tokamak typen som ITER. Reaktorer med netto energiutbytte forventes omkring år 2025. For mer om pågående forskning, se .

## Eksterne lenker
* Fusjonsreaktor – Interaktiv multimedia (forskning.no)
* Fusion.org.uk  &ndash; En oversikt over fusjon fra UKAEA
* EFN &ndash; Informasjon fra Europan Fusion Network
* JET &ndash; Forskning på kjernefysisk fusjon ved  JET (Joint European Tourus)
* ITER&ndash;  ITER Eksprimentreaktor (International Thermonuclear Experimental Reactor)

## Referanser
Hilberts hotell

**Hilberts Hotell** er et paradoks om et hypotetisk hotell som matematikeren David Hilbert har brukt for å illustrere uendelighetsbegrepet. 

## Eksempel 1

Anta et hotell har uendelig mange rom. En dag kommer det en gjest inn og sier at alle rommene er opptatte. Resepsjonisten tenker litt over problemet, og svarer med å be alle beboere flytte til et romnummer høyere. Dvs.

:\text{Person i Rom 1} \longrightarrow \text{Person i Rom 2} 
:\text{Person i Rom 2} \longrightarrow \text{Person i Rom 3} 
: \vdots 
:\text{Person i Rom }n \longrightarrow \text{Person i Rom }n+1 
: \vdots 

osv. Dermed vil Rom 1 være tomt slik at en ny gjest kan flytte inn. Uformelt, betyr dette at 1+\infty=\infty.

## Eksempel 2

Anta fortsatt at et hotell har uendelig mange rom. En dag kommer det uendelig mange gjester til hotellet.
Resepsjonisten gir de ankomne gjestene ledige rom ved å flytte alle beboere til det dobbelte av romnummeret deres. Dvs. 
:\text{Person i Rom 1} \longrightarrow \text{Person i Rom 2} 
:\text{Person i Rom 2} \longrightarrow \text{Person i Rom 4} 
: \vdots 
:\text{Person i Rom }n \longrightarrow \text{Person i Rom }2n 
: \vdots 

osv. Dermed vil alle rom med oddetall være tomme slik at de ankomne gjestene kan flytte inn.
Uformelt, betyr dette at  2\cdot \infty = \infty

## Kardinalitetsbegrepet
Eksemplene med Hilberts hotell gir sluttsatsen om at mengden av partall, mengden av oddetall mengden av naturlige tall, mengden av heltall og mengden av rasjonale tall har samme kardinalitet og er alle sammen derfor tellbart uendelige.

## Se også
* Tellbarhet.
* Kardinalitet.
Kari Skjønsberg-prisen

**Kari Skjønsberg-prisen** deles ut annenhvert år deles ut av stiftelsen Kari Skjønsbergs fond. Stiftelsens formål er å stimulere til kunstnerisk og akademisk, og forskningsformidling innen fagfeltet barne- og ungdomslitteratur, blant annet ved å dele ut Kari Skjønsbergs pris. Kari Skjønsbergs Fond forvaltes av Norsk barnebokinstitutt.

Prisen ble etablert gjennom en testamentarisk gave fra Kari Skjønsberg, som fra 1968 til 1994 underviste i barnelitteratur ved Statens bibliotekhøgskole, senere Avdeling for journalistikk, bibliotek- og informasjonsfag ved Høgskolen i Oslo. Prisen ble opprettet på hennes 70-årsdag i januar 1996, og første gang utdelt i 1997. Den opprinnelige gavestiftelsen som var forvaltet av Høgskolen i Oslo/OsloMet ble i 2017 slått sammen med en lignende stiftelse for NBI-stipendet som var opprettet ved Norsk barnebokinstitutt ved en testamentarisk gave fra Skjønsberg. Den nye stiftelsen deler både ut Kari Skjønsberg-prisen og NBI-stipendet.

NBI-stipendet er et rekrutteringsstipend og deles ut etter søknad. 

## Mottakere av Kari Skjønsberg-prisen
* 1997 &ndash; *Norsk barnelitteraturhistorie* av Tone Birkeland, Gunvor Risa og Karin Beate Vold
* 2000 &ndash; Harald Bache-Wiig
* 2002 &ndash; Åsfrid Svensen
* 2004 &ndash; Ingeborg Mjør
* 2006 &ndash; Einar Økland
* 2009 &ndash; Astri Ramsfjell og Nina Goga
* 2011 &ndash; Elise Seip Tønnessen
* 2013 &ndash; Åse Marie Ommundsen og Svein Slettan
*2015 &ndash; Anne Kristin Lande
*2018 &ndash; Anne Skaret
*2020 – Lykke Guanio-Uluru
*2022 – Berit W. Bjørlo
*2024 – Agnes-Margrethe Bjorvand

## Mottakere av NBI-stipendet
* 2005 – Siri Odfjell Risdal
* 2007 – Anna Birketveit og Silje Hernæs Linhart
* 2009 – Helge Torvund
* 2011 – Anne Helgesen og Petra Helgesen
* 2013 – Rikke Frøyland
* 2018 – Hannah Aukland
* 2020 – Brett Jocelyn Epstein
* 2022 – Siv-Terese Omland
* 2024 – Magnus Harding
## Referanser
Liste over Danmarks statsministre

**Liste over Danmarks statsministre** er en liste over statsministre og lignende embeder i Danmark. Embedet ble opprettet under enevoldstiden, ved utnevnelsen av lensgreve Frederik Ahlefeldt til *storkansler* i 1676. I 1730 ble embedstittelen endret til *geheimestatsminister*. Gjennom Danmarks grunnlov av 1849 ble landet omdannet til et konstitusjonelt monarki, og i sin nåværende form begynner statsministerrekken 22. mars 1848, da Adam Wilhelm Moltke ble utnevnt til *premierminister*. I 1855 ble embedstittelen endret til *konseilspresident*, og siden 1918 har den vært *statsminister*.

Den danske monarken er i henhold til grunnloven landets statsoverhode, mens statsministeren er regjeringssjef. Under enevoldstiden var det 17 regjeringssjefer. I sin nåværende form under et konstitusjonelt monarki, har Danmark hatt 42 regjeringssjefer, hvorav 9 har regjert i to adskilte perioder. 15 av dem har vært leder av to eller flere regjeringer.

Danmarks nåværende statsminister er Mette Frederiksen fra Socialdemokratiet. Hun ble statsminister 27. juni 2019.

### Storkanslere (1676&ndash;1730)

### Geheimestatsministere (1730&ndash;1848)

### Premierministere (1848&ndash;1855)

### Konseilspræsidenter (1855&ndash;1918)

### Statsministre (1918&ndash;idag)

## Noter


## Litteratur
*Søren Mørch: *25 Statsministre*. (2004). ISBN 87-02-03064-0

## Eksterne lenker
* Statsministeriet
Alfirin

**Alfirin** er en fiktiv blomstrende plante skapt av J.R.R. Tolkien i hans literære trilogi *[[Ringenes herre]]*. Denne planten han klokke formede, gylne blomster, som er omgitt av store grønne blader. Alfirin vokser på Lebennins grønne enger, ikke langt fra Anduins deltaland.

Alfrin planten er veldig spesiell for alvene, siden den symboliserer både Valinors gylne klokker, og kallet til Eldaene om å reise hjem over havet Belegaer, og mot vest. Alfirin betyr *udødelig*.

Legolas synger en gang om alfrin i Atter en konge (kap. 9: *Det siste krigsrådet*) mens han beskrev veien til *det Grå følget* fra Erech til Pelargir gjennom Lebennins grønne enger.

:::*der klinger de gylne klokker av [[mallos]] og alfirin* 
:::*gjennom grønne Lebennins enger*
Liste over Danmarks innenriksministre

**Liste over Danmarks innenriksministre** er en liste over innenriksministre  i Danmark.

Indenrigsministeriet ble opprettet i november 1848 og første minister var Peter Georg Bang i Regjeringen Moltke II.

Danmarks nåværende (2018) innenriksminister er Simon Emil Ammitzbøll-Bille fra Liberal Alliance. Han har vært økonomi- og innenriksminister i Regjeringen Lars Løkke Rasmussen III siden 28. november 2016. 

### 1848&ndash;1855

### 1855&ndash;1918

### 1918&ndash;i dag

Innenriksministeriet ble nedlagt den 23. november 2007 og opprettet igjen 7. april 2009.

## Noter



## Referanser
 

 
 


## Kilder
* 
* 
*
Camilla Holth

**Camilla Holth** (født 25. desember 1978 i Bærum) er en norsk curlingspiller. Har representert Norge i 15 senior mesterskap, inkludert  olympiske leker i 2002 og 2006

Hun spiller til daglig i Snarøen Curling Club. 

## Meritter
* OL 2002 &ndash; Sjuendeplass
* Curling-EM 2001 &ndash; femteplass
* Curling-EM 2003 &ndash; sjetteplass
* Curling-EM 2005 &ndash; fjerdeplass

## Referanser


## Eksterne lenker
* 
* World Curling Database for Camilla Holth
Fannaråki

**Fannaråki** er et fjell på Sognefjellet i Luster kommune i Vestland. Like ved toppunktet, som ligger  meter over havet, finner man Fannaråkhytta som er åpen sommerstid og da Norges høyest beliggende overnattingssted. En kan bestige fjellet fra Sognefjellsveien via Storfonni, fra Turtagrø og fra Skogadalsbøen via Jervvassdalen.

Fannaråki er et populært turmål, både for fjellvandrere og for de som samler på topper over  meter. Å bestige toppen krever ingen spesielle forutsetninger unntatt normal fysisk form. Fra Turtagrø (cirka 8&nbsp;km) tar turen 4–5 timer opp og 3–4 timer ned (gangtempo for normale mennesker i fjell). Toppen er en av de vestligste i Jotunheimen, og man kan se mange av toppene i Jotunheimen herfra på godværsdager. I sør har man utsikt til Skagastølstindane. Det er også mulig å se Jostedalsbreen og Lodalskåpa.

Det arrangeres motbakkeløp og duathlon her om høsten, kalt Fanaråken Opp og Fanaråken Duathlon.

Meteorologisk institutt drev et bemannet værobservatorium på toppen av Fannaråki i perioden 1926 til 1978. DNT disponerte et rom med to senger. I 1934 reiste DNT en turisthytte med 14 senger like ved værvarslingens bygg. Da observatoriet ble flyttet til Sognefjellshytta i 1978 overtok DNT hele anlegget. I august 2012 opprettet instituttet en automatisk værstasjon på toppen som måler blant annet temperatur og lufttrykk.

Værstasjonen på Fannaråki er den værstasjonen i Norge som har målt flest dager med minustemperatur i løpet av året, og er den værstasjonen som har kaldeste sommertemperaturene, og den har juli-rekorden i Norge på –8,3°C.

## Se også
* Liste over fjell i Skandinavia

## Fotnoter



## Referanser




## Eksterne lenker
* Interaktivt kart på godtur.no
*
Høykom

**Høykom** var et statlig program for bredbåndsbaserte tjenester. Høykom ga støtte til innovative bredbåndsprosjekter i offentlig sektor. Høykom-prosjekter skal gi kommunale og statlige virksomheter mulighet til å prøve ut og ta i bruk ny teknologi, og etablere nye arbeids- og samarbeidsmåter. Høykom la vekt på at gode bredbåndstjenester skal formidle innhold av høy kvalitet. Prosjekter finansiert av Høykom skulle derfor legge vekt på å utvikle innholdssiden av bredbåndstjenester.

Siden programmet ble opprettet i 1999 og fram til nedleggelsen i 2008 støttet Høykom over 400 prosjekter med nærmere 400 millioner kroner. Totalt utløste dette et samlet prosjektomfang på over 1,2 milliarder kroner.

## Eksterne lenker
Mallos

**Mallos** er en fiktiv blomsterbærende plante skapt av J.R.R. Tolkien i hans litterære trilogi *[[Ringenes herre]]*. Planten har klokkeformede, gylne blomster, og var omgitt av store grønne blader. Mallos vokser på Lebennins grønne enger, ikke langt fra Anduins deltaland.

Legolas synger en gang om mallos i Atter en konge (kap. 9: *Det siste krigsrådet*) mens han beskrev veien til *det Grå følget* fra Erech til Pelargir gjennom Lebennins grønne enger.

:::*der klinger de gylne klokker av mallos og [[alfirin]]* 
:::*gjennom grønne Lebennins enger*

Mallosblomsten er veldig spesiell for alvene siden den symboliserer se gylne klokkene som kaller alvene hjemover over det store havet til Valinor. Navnet mallos er oversatt til *Gylden-hvit*.
GNU Grand Unified Boot loader

**GNU Grand Unified Boot loader**, kanskje mer kjent som **GRUB**, er en operativsystemlaster for GNU/Linux. Denne blir utviklet av Free Software Foundation og er fri programvare lisensiert under GNU General Public License.

## Referanser


## Eksterne lenker
*
EM i curling 2005

**Curling-EM 2005** ble arrangert 9. desember 2004 – 17. desember 2005 i 
i Garmisch-Partenkirchen i Tyskland.

## Herrer

* Norge vant 9-4 i finalen over Sverige
* Skottland vant 7-5 i bronsefinalen over Sveits
* Norge vant 7-4 i semifinalen over Skottland
* Sverige vant 8-5 i semifinalen over Sveits
* Norge endte opp med 8 seire og 4 tap

## Kvinner

* Sverige vant 8-5 i finalen over Sveits
* Norge tapte bronsefinalen 2-10 mot Danmark
* Sverige vant semifinalen 6-4 over Danmark
* Norge tapte 6-8 i semifinalen mot Sveits
* Norge endte opp med 7 seire og 4 tap
* Sverige endte opp med 11 seire og ingen tap

## Eksterne lenker
WCF Statistics
Gaius Claudius Nero

**Gaius Claudius Nero** var en romersk konsul som kjempet i slaget ved Metaurus (207 f.Kr.). Han var medlem av Claudius-familien.

Han ble valgt til konsul i 207 sammen med Marcus Livius Salinator, og sammen med sin kollega ledet han arméen som beseiret karthagerne ved elven Metaurus og drepte dens kommandant, Hannibals bror Hasdrubal.

## Referanser
Abborfisker

se tekst

**Abborfisker (Percoidei)** er den største underordenen av piggfinnefisker.

Den omfatter omkring 84 familier og flere tusen arter. De fleste artene er ganske like, og ligner, som navnet antyder, på abbor. De fleste abborfiskene lever i kystfarvann i varme strøk. Mange av de fargerike fiskene på tropiske korallrev hører til denne gruppen. Også i ferskvann finnes det mange abborfisker, men i polarområdene mangler de helt.  

Mange av artene er ettertraktet av yrkes- og sportsfiskere, og har stor økonomisk betydning.

Det har lenge vært kjent at abborfiskene er en polyfyletisk gruppe; det vil si at noen abborfisker er mer i slekt med andre delgrupper av piggfinnefisker, enn med andre abborfisker. Gruppen opprettholdes likevel foreløpig av de fleste systematikere. 

## Familier
Inndelingen i denne oversikten følger Eschmeyer og Fong (2011): 

* abborfamilien
* Acropomatidae
* Aplodactylidae
* Arripidae
* asiatiske bladfisker
* asiatiske glassfisker
* Badidae
* Banjosidae
* Bathyclupeidae
* bladfisker
* Caesionidae
* Callanthidae
* Caristiidae
* Centrogenyidae
* cepolider
* Cheilodactylidae
* Chironemidae
* Cirrhitidae
* Datnioididae
* Dichistiidae
* Dinolestidae
* Dinopercidae
* Drepaneidae
* dyphavsabborer
* Emmelichthyidae
* Enoplosidae
* Gerreidae
* Glaucosomatidae
* Grammatidae
* gullmakreller
* Haemulidae
* Hapalogenyidae
* Howellidae
* havabborer
* havbrasmer
* havkarusser
* kardinalfisker
* keiserfisker
* Kuhliidae
* Kyphosidae
* Lactariidae
* Lateolabracidae
* Latridae
* Leiognathidae
* Leptobramidae
* Lethrinidae
* Lobotidae
* Lutjanidae
* Malacanthidae
* Menidae
* Monodactylidae
* muller
* Nematistiidae
* Nemipteridae
* nilabborer
* Notograptidae
* Opistognathidae
* Oplegnathidae
* Ostracoberycidae
* Parascorpididae
* Pempheridae
* Pentacerotidae
* Percichthyidae
* Perciliidae
* pikareller
* Plesiopidae
* Polynemidae
* Pomatomidae
* Priacanthidae
* Pseudochromidae
* Rachycentridae
* robaloer
* sandabborer
* Scombropidae
* Serranidae
* skjellfinnefisker
* skytterfisker
* solabborer
* sugefisker
* Symphysanodontidae
* hestmakrellfamilien
* Terapontidae
* vrakfisker
* ørnefisker

## Referanser


## Eksterne lenker
*
Syphax

**Syphax** var konge av masaesylene  i det vestlige Numidia.

Opprinnelig var han alliert med romerne mot Karthago, men hans kone Sophonisbe overbeviste ham om å gå over til karthagerne under Scipio Africanus sin kampanje i Nord-Afrika. Syphax sluttet seg til Hasdrubal Gisgo. I slaget ved Bagbrades i den andre punerkrig, ble Syphax truet med desertering av sin armé da de romerske legionærene kommandert av Gaius Laelius og Masinissa rykket frem mot de numidiske slaglinjene. I et modig forsøk på å samle sine tropper, ifølge Titus Livius, red Syphax alene rett mot det romerske kavaleriet, men i dette desperate forsøket kastet hans hardt skadde hest ham av. Syphax ble umiddelbart tatt til fange av romerske soldater og ført til en ekstatisk Masinissa. Troppene til Syphax trakk seg tilbake til hovedstaden som senere falt da Masinissa krevde hans kongedømme som han hadde ventet på å ta i mange år. Syphax ble overlevert til Scipio og tatt som krigsfange. Han døde i Roma rundt år 203/202 f.Kr..

Den tunisiske byen Sfax skal være oppkalt etter ham.

## Referanser
Marcus Claudius Marcellus

*For [[Augustus]]' nevø med samme navn, se [[Marcus Claudius Marcellus (Julo-claudiske dynasti)|her]]
----
*'Marcus Claudius Marcellus*' (født ca. [[268 f.Kr.|268]], død [[208 f.Kr.]]) var en av [[romerske republikk|Romas]] generaler under [[den andre punerkrig]] og erobrer av [[Siracusa|Syrakus]].

Han ble valgt til [[romersk konsul|konsul]] i [[222 f.Kr.|222]] med [[Gnaeus Cornelius Scipio Calvus]] (onkel til [[Scipio Africanus]]), og førte en krig mot de [[keltere|insubriske gallerne]] og vant *spolia opima*, den største æren en romer kunne oppnå, ved å drepe deres høvding [[Viridomarus]] i tvekamp. Dette var tredje og siste gang at *spolia opima* ble delt ut.

Under [[punerkrigene]] tjente han først mot [[Hamilcar Barca]] på [[Sicilia]]. Etter nederlaget ved [[slaget ved Cannae|Cannae]] i [[216 f.Kr.|216]], tok han kommandoen over restene av hæren ved [[Cariusium]], og selv om han ikke var i stand til å hindre [[Capua]] i å gå over til [[Hannibal]], reddet han [[Nola]] og det sørlige [[Campania]].

Han var på Sicilia i [[214 f.Kr.|214]] som konsul under opprøret til Syrakus. Han stormet [[Leontini]] og beleiret Syrakus, men [[Arkimedes]]' evner slo tilbake angrepene hans fra sjøen. Etter to års beleiring tvang han seg gradvis inn i byen og tok den foran sterke [[Karthago|karthagenske]] forsterkninger. Ifølge [[Plutark]] dro Marcellus fordel av en dårlig voktet befestning som han hadde sett under diplomatiske forhandlinger og erobret byen. Ifølge Plutark ønsket han å spare syrakusernes liv, men han kunne ikke forhindre at byen ble plyndret av hans soldater. Et resultat av dette var drapet på Arkimedes. Andre kilder sier at Marcellus sparte   livene til byens innbyggere, men tok med seg deres kunstskatter til [[Roma]], det første tilfellet av en praksis som etterpå ble vanlig.

Han ble igjen konsul i [[210 f.Kr.|210]] og tok [[Salapia]] i [[Puglia]] som hadde gått over til Hannibal, ved hjelp av romere der og drepte den [[numidia|numidiske]] garnisonsprokonsulen i [[209 f.Kr.|209]]. Han angrep Hannibal nær [[Venusia]], og etter et desperat slag trakk han seg tilbake til Salapia. Han ble anklaget for dårlig lederskap, og måtte forlate arméen for å forsvare seg i Roma.

I sin siste konsulperiode ([[208 f.Kr.|208]] ble han og hans kollega uventet angrepet nær Venus. Marcellus ble drept. Hans suksess har blitt overdrevet av [[Titus Livius]], men navnet som ble gitt ham, «*Romas sverd*», var velfortjent.

==Eksterne lenker==
* [http://classics.mit.edu/Plutarch/marcellu.html Plutarks *Marcellus' liv'']  – på engelsk
* Polybios' Histories – på engelsk
LILO

**LILO** (**Li**nux **Lo**ader) er en oppstartlaster for GNU/Linux. LILO har lenge vært standard i de fleste distribusjoner, men i senere tid har GRUB tatt mer over tittelen. 
## Eksterne lenker
*
Salisbury (andre betydninger)

**Salisbury** kan vise til:

## Steder
*I Storbritannia
**Salisbury, England
***Salisbury-katedralen
***Salisbury (distrikt), Wiltshire
***Salisbury bispedømme
**Salisbury Plain (England)
**Salisbury Dock
**Salisbury Crags, Skottland
 
*I Australia:
**Salisbury, South Australia
**City of Salisbury, Sør-Australia
**Salisbury jernbanestasjon, Adelaide, Sør-Australia
**Salisbury, Queensland

*I Canada
**Salisbury, New Brunswick
**Salisbury Island, Nunavut

*Salisbury Plain (Sør-Georgia)
 
* i USA:
**Salisbury, Connecticut
**Salisbury, Maryland
**Salisbury, Massachusetts
**Salisbury, Missouri
**Salisbury, New Hampshire
**Salisbury, Herkimer_County,_New_York
**Salisbury, Nassau_County,_New_York 
**Salisbury, North Carolina
**Salisbury, Pennsylvania
**Salisbury, Vermont
**Salisbury Township, Pennsylvania
 
*hovedstaden i Zimbabwe, som formelt ble omdøpt til Harare i 1982

## Personer
*Marki av Salisbury (og den subsidiære tittelen jarl av Salisbury)
*Benjamin Salisbury
*Edward James Salisbury
*Eustace, Dean of Salisbury
*Harrison Salisbury
*James Salisbury
*Peter Salisbury
*Richard Anthony Salisbury

## Album
**[[Salisbury (album)|Salisbury]]* av Uriah Heep (1971).

## Annet
*Salisbury Convention
**[[Salisbury Review]]*
*Salisbury Sound
*Salisbury steak
*Salisbury University
Spetalen

**Spetalen** er et tettsted hovedsakelig i Råde og delvis i Fredrikstad kommune i Østfold. Tettstedet har  innbyggere per , og består av de tettbebygde områdene av Saltnes som strekker seg mot og inn i nabokommunen. Spetalen ligger 13 kilometer sørvest for Ryggebyen og 16 kilometer nordvest for Fredrikstad sentrum. Karlshus ligger ni kilometer nordøst for Spetalen.

## Referanser
Bård Steine

**Bård Kjetil Steine** (født 26. juni 1976 i Drøbak) er en norsk skuespiller og musikalartist. Han er mest kjent som kvinnemishandleren «Julian» i TV 2-serien *[[Hotel Cæsar]]*. Karakteren hans blir avsluttet med at han blir skutt og drept i serien.

Steine er utdannet ved Romerike folkehøgskole og Norsk Musikkteater Akademi. Både før og etter utdannelsen har han medvirket i en rekke musikaler. Av de mest sentrale kan nevnes *[[Grease (musikal)|Grease]]*, *[[Jesus Christ Superstar]]* (2001 og 2002), *[[Annie Get Your Gun]]* (2002), *[[I blanke messingen]]* (2003) og *[[Fame]]* (2004).

Han har også gitt stemme til flere Disney-produksjoner. Blant annet *[[Lady og Landstrykeren II – Fant på eventyr]]* (2001), hvor han er stemmen til Fant, samt *[[Skjønnheten og udyret (1991)|Skjønnheten og udyret]]* (1991), hvor han spilte diverse stemmer. Han spilte Stingy i *[[LazyTown]]*.

## Referanser


## Eksterne lenker
*
Ainu (Tolkien)

**Ainuene** (fra Valarin **Ayanûz**; entall **Ainu**) er en fiktiv rase fra J.R.R. Tolkiens litterære univers Eä.

Før skapelsen av Eä skapte Ilúvatar ainuene, åndevesener som kan sammenliknes med engler. Det er gjennom *[[Ainulindalë]]* eller Ainuenes kvad at universet ble skapt, med Arda (verden) i sentrum. I Ainuenes kvad var det Ainuene som sang et mektig tonemønster som Ilúvatar hadde lagt fram for dem.

Etter skapelsen av Arda, valgte mange av ainuene å stige ned i dette riket. Eru hadde bestemt seg for ikke å blande seg inn i noe videre av dets skapelse og form, og derfor var det ainuene som fikk denne oppgaven.

Den mektigste av alle Ainuene var Melkor, og han ønsket å kreve Arda som sitt rike, men som på dette ønsket dro Manwë og tolv andre av de mektigste ainuene dro også dit ned for å bekjempe han. Disse tretten mektigste ainuene (Melkor regnes ikke blant dem) ble kalt valaer. Sammen med dem kom også mange av de mindre mektige ainuene, kjent som Maiaer. Helt til slutt kom nok en vala, Tulkas, og med alle disse gode ainuene i Arda var Melkor midlertidig overmannet, og utformingen av verden kunne begynne.
Friidrettslaget AKS-77

**Friidrettslaget AKS-77** (**FIL AKS-77**) er en friidrettsklubb i Knarvik, nord for Bergen, i Nordhordland. FIL AKS-77 er arrangør av Knarvikmila, som er ett av Norges største mosjonsløp.

Klubben ble stiftet i 1977, som en sammenslåing av friidrettsgruppene i IL Alvidra, Knarvik IL og Seim IL, derav navnet.

FIL AKS-77 har aktive grupper for veteraner og ungdommer.

## Referanser


## Eksterne lenker
*
Erik Aleksander Schjerven

**Erik Aleksander Schjerven** (født 1980) er en norsk skuespiller utdannet ved London Academy of Music and Dramatic Art (LAMDA). Han er kjent for sin rolle som Albert Lunde i såpeserien *[[Hotel Cæsar]]* på TV 2, en rolle han spilte fra 1998 til 2000. Andre TV-serier han har spilt i er *[[Fox Grønland]]* på TV 2. Han hadde også rollen som Jon Hatland i storfilmen *[[Max Manus (film)|Max Manus]]*.

Schjerven er bror av NRK-programlederen Petter Schjerven.

## Roller

## Eksterne lenker
* 
* Erik Aleksander Schjerven hos Filmfront
Tom Eddie Brudvik

**Tom Eddie Brudvik** (født 26. mai 1960) er en norsk skuespiller. Han har hatt mindre roller i filmen *[[Salige er de som tørster]]* (1997) og TV-seriene *[[Familiesagaen De syv søstre]]* og *[[Venner og fiender]]*. Han er likevel mest kjent for rollen som «Svein Krogstad» i *[[Hotel Cæsar]]* på TV 2. Han har også, under navnet Svein Krogstad, gitt ut singelen «Med på alt» i 2006. Ute av Cæsar fra juni 2010.

Brudvik bor i Maura i Nannestad kommune.

## Filmografi
* Familiesagaen de syv søstre,1996
* Offshore,1997  Politietterforsker
* Salige er de som tørster, 1997, Olafs kollega
* Tre på toppen, 1997
* Venner og fiender, 1998
* Hotel Cæsar, 1999-2010, Svein Krogstad
* Mars og Venus, 2007, Bent

## Eksterne lenker
* 
* Tom Eddie Brudvik Filmfront